લાગે છેકે પાછળથી વિચારીને, યુનિક આઇડેન્ટિફીકેશન ઓથોરીટી ઓફ ઇન્ડિયા (UIDAI)એ ૫૦૦૦ અધિકારીઓની સીસ્ટમ પરની પહોંચને અવરોધી છે અને નવી દ્વિસ્તરીય સુરક્ષા પદ્ધતિ (વર્ચ્યુઅલ આઈડી અને લીમીટેડ કેવાયસી) દાખલ કરી છે. ખાનગી ઓપરેટરોએ લાખો આધાર અરજીઓ પ્રોસેસ કાર્ય બાદ ગયે વર્ષે યુનિક આઇડેન્ટિફીકેશન ઓથોરીટી ઓફ ઇન્ડિયા (UIDAI)એ આ કાર્ય સરકારી કેન્દ્રો, બેંકો અને પોસ્ટઓફિસને સોંપવાનું નક્કી કર્યું છે. આ હકીકત બન્યા પછી પગલા લેવાની ટેવ, પહેલેથી આધાર પ્રોજેક્ટ અને યુનિક આઇડેન્ટિફીકેશન ઓથોરીટી ઓફ ઇન્ડિયા (UIDAI) ની ખાસિયત રહી છે. એની શરૂઆત કાયદો ઘડાયો એની પણ પહેલાં યુનિક આઇડેન્ટિફીકેશન ઓથોરીટી ઓફ ઇન્ડિયા (UIDAI)ની સ્થાપના, નોંધણી અને જોડવાની પ્રક્રિયાથી આની શરૂઆત થઇ. અને આ પ્રોજેક્ટને કોઈ કાયદો કે ડેટાની સુરક્ષા અને ગોપનીયતા માટેના કોઈપણ સાવચેતીના પગલા લીધા વિના,આપણા જીવનના લગભગ તમામ પાસાઓ સાથે આવરી લેવામાં આવ્યો. આ દરમ્યાન, સરકાર દ્વારા નાગરીકો ઉપર જન્મ પ્રમાણપત્રથી લઈને મૃત્યુના પ્રમાણપત્ર સુધી અને આ વચ્ચે જે પણ કોઈ સુવિધા વિચારી શકાય તે તમામ માટે, આધાર નંબર પૂરો પાડવા માટે સતત અને દબાણપૂર્વક પ્રયાસો કરવામાં આવી રહ્યા છે. હકીકતમાં, આ પ્રયાસો એવા વાહિયાત સ્તર સુધી પહોંચી ગયા કે હાલમાં ઉત્તરપ્રદેશ સરકારે રાત્રી રોકાણ સુવિધા આપવા માટે પણ આધાર નંબરની માંગણી કરી, જેને કારણે, સર્વોચ્ચ અદાલતે પૂછવું પડ્યું કે શું જેમની પાસે આધાર કાર્ડ નથી “તેઓ શું ભારતીય ગણતંત્ર અને ઉત્તર પ્રદેશ સરકાર માટે અસ્તિત્વ ધરાવતા નથી.”